[{"text_idx": "#000001", "text": "Llys Ffion, cartrefi a ddyluniwyd ar gyfer y ffordd rydych chi eisiau byw heb unrhyw gyfaddawdu, oherwydd bod pawb yn haeddu lle gwych i fyw."}, {"text_idx": "#000002", "text": "Ar gyrion Caerdydd ac yn agos at ardal boblogaidd Pen-y-Lan, mae Llys Ffion yn cynnig detholiad o fflatiau un a dwy ystafell wely a thai tair, pedair a phum ystafell wely, sydd ar gael drwy werthiant preifat a rhentu drwy\u2019r Cyngor, ac mae rhai ar gael gyda Chymorth i Brynu. Nid datblygiad newydd yn unig yw hwn. Mae Llys Ffion yn rhan o\u2019n hymrwymiad i ddatblygu cymunedau newydd a chartrefi newydd sydd wedi\u2019u cynllunio ar gyfer byw\u2019n fodern."}, {"text_idx": "#000003", "text": "Mae\u2019r cartrefi wedi\u2019u dylunio i fanyleb uchel iawn gydag ansawdd adeiladu heb ei ail, ac yn ddiogel ar gyfer y dyfodol, er mwyn sicrhau\u2019r effeithlonrwydd ynni mwyaf posibl. Mae Llys Ffion yn ddechreuad newydd ac mae\u2019n cynnig cyfle i fwrw gwreiddiau a bod yn rhan o gymuned newydd a ffyniannus."}, {"text_idx": "#000004", "text": "Reidiwch eich beic Neidiwch ar eich beic er mwyn gwneud y gorau o\u2019r amgylchedd lleol. Nid yn unig dyma\u2019r opsiwn gwyrddach ond mae rhwydwaith beicio Caerdydd yn tyfu ac mae ganddo lawer o lwybrau oddi ar y ffordd a rennir i gerddwyr a beiciau.\nEwch ar y bws Mae Llys Ffion o fewn pellter cerdded hawdd o lwybrau bws sy\u2019n stopio ar Colchester Avenue a Heol Casnewydd, y ddau\u2019n cynnig gwasanaethau aml (bob 5/10 munud, o ddydd Llun i ddydd Sadwrn) i ganol Caerdydd a Gorsaf Caerdydd.\nEwch ar y tre\u0302n Y brif orsaf drenau agosaf yw Caerdydd Canolog gyda gwasanaethau tre\u0302n i Fanceinion, Bryste, Birmingham, Caerloyw a Paddington Llundain. Cathays yw\u2019r orsaf drenau leol agosaf.\nEwch a\u0302\u2019r car Mae canol dinas Caerdydd yn darparu ystod dda o gyfleusterau parcio yn ogystal a\u0302\u2019r gwasanaeth Parcio a Theithio, sy\u2019n golygu bod mynd a\u0302\u2019r car allan yn ddidrafferth. Mae Llys Ffion yn agos at yr A48 sy\u2019n cysylltu a\u0302\u2019r M4 ac yn darparu mynediad cyflym at gyrchfannau eraill yng Nghymru ac ar draws i Fryste ac ymlaen i Lundain.\nEwch am dro P\u2019un a yw\u2019n ymweliad a\u0302 Gwarchodfa Natur Leol Howardian neu daith gerdded 20 munud i Wellfield Road yn Y Rhath gyda\u2019i detholiad o fwytai a siopau, mae Llys Ffion o fewn pellter cerdded hawdd ar gyfer eich holl anghenion o ddydd i ddydd.\nCyrraedd y maes awyr Mae\u2019n hawdd cyrraedd Maes Awyr Caerdydd mewn car neu ar drafnidiaeth gyhoeddus o Lys Ffion. Mae\u2019r maes awyr prysur hwn yn cynnig teithiau hedfan uniongyrchol i lawer o gyrchfannau Ewropeaidd poblogaidd."}, {"text_idx": "#000008", "text": "Assisted home ownership firsthomescardiff@cardiff.gov.uk 029 2087 1948"}]